Me muudame maailma paremaks! Meie tugevus on kompetents nii riistvara, tarkvara kui esitlustehnika vallas. Pakume terviklahendusi, klient saab meie juurest lahendused kõikidele oma vajadustele alates riistvara ostust kuni tarkvara majutuseni. Oleme oma enam kui 30 tegevusaasta jooksul teinud paljude eestimaalaste elu mugavamaks ja lihtsamaks, loonud mitmeid Eesti e-riigi teenuseid. Panustame igapäevaselt, et lastel ja noortel oleks võimalik õppida kaasaegses keskkonnas, oleme sisustanud esitlus- ja arvutitehnikaga mitmeid klassi- ja koosolekuruume.
Ühine meiega, et jätkata eestlaste elu rikastamist!
Töökoht ja kultuur
Datel väärtustab oma töötajate arengut ning insenerikultuuri. Meil töötab ligi 100 valdkonna spetsialisti, kelle pingutuste tulemusena valmivad uuenduslikud süsteemid. Meil saab ennast proovile panna nii kosmosetehnoloogiate arendamises kui 3D rakenduste ülespanemises. Eesmärke saavutame ühiselt ning tugeva meeskonnatööga, samas väärtustame töötajate iseseisvust ja initsiatiivikust.
Meie põhiväärtused
Me austame inimesi
Nii ennast kui kolleege ja kliente - me alati väärtustame ja respekteerime inimesi meie ümber
Me muudame maailma paremaks
Väärtusloome on ajatu ning alati uuenev seoses areneva keskkonnaga. Me muudame maailma inimeste jaoks paremaks. Selleks me oleme keskkonnateadlikud, loovad ja arukad, keskendume arukatele ja väärtuslikele lahendustele ning inseneriväärikusele.
Me täidame alati oma lubadused
Nii klientide ees kui ka omavahel. Au ja väärikuse peegelduseks on sõnapidamine. See loob aluse prognoositavusele, investeeringute kaitsele, efektiivsusele ja usaldusele. Kindlus sõnapidamises loob töörahu ja meeskonna õlatunnet, julgustab seadma kõrgeid eesmärke ning käsitlema ratsionaalselt riske. Selline suhtumine tähendab ka valmisolekut ennast ja teisi nende lubaduste täitmisel julgustada.
Datel on üks vanimaid IT-ettevõtteid Eestis ning üks väheseid suuri IT ettevõtteid, mis põhineb Eesti erakapitalil. Ettevõtte käive oli 2020. aastal üle 12 miljoni euro, ettevõttes töötab ligi 100 spetsialisti.